Biskop Oscar A. Solis, 2005
**Oscar Azarcon Solis** (født 13. oktober 1953 i San Jose City på Filippinene) er en filippinsk geistlig og katolsk biskop av Salt Lake City i USA; han var den første filippiner som ble biskop i USA.

Liv og virke
------------

### Bakgrunn

Oscar Azarcon Solis var sønn av Antonia Azarcón og Anselmo dela Fuente Solís. Han har tre søstre og en bror, Ronald Solis, som ble Opus Dei-prest i Hongkong. Oscar Solis gikk til skole i San Jose og *high school* ved *Maria Assumpta Minor Seminary* i Cabanatuan i Nueva Ecija. Han studerte filosofi ved *Christ the King Seminary* i Quezon City og teologi ved Pontifical Royal Seminary of the University of Santo Tomas i Manila. Han gjennomførte også studier av asiatiske religioner og kulturer.

### Prest

Oscar Azarcon Solis mottok presevielsens sakrament for bispedømmet Cabanatuan i provinsen Nueva Ecija på Filippinene den 28. april 1979 av den stedlige biskop Vicente Posada Reyes. Mellom 1979 og 1984 tjenestegjorde han i bispedømmet som rektor for gutteseminaret, sekretær for konsultorkollegiet, skolekapellan og kallsdirektør. 

Solis emigrerte til USA i 1984 og var i fire år kapellan i *Saint Rocco Parish* i Union City i New Jersey, i erkebispedømmet Newark.

Han flyttet til Louisiana og ble inkardinert der i bispedømmet Houma-Thibodaux den 17. juni 1992. Solis hadde en rekke menighetsstillinger mellom 1988 og 2003, blant annet som rektor for *St. Joseph Co-Cathedral*-menigheten i Thibodaux.

### Hjelpebiskop i Los Angeles

Den 11. desember 2003 utnevnte pave Johannes Paul II ham til titulærbiskop av *Urci* og hjelpebiskop i Los Angeles. Erkebiskopen av Los Angeles, kardinal Roger Michael Mahony, ordinerte ham til biskop den 10. februar 2004; medkonsekratorer var biskopen av Houma-Thibodaux, Sam Gallip Jacobs og biskopen av Lafayette, Charles Michael Jarrell.

I Los Angeles ledet Solis et råd som folkuserte på minoritetssaker i egenskap av biskoppelig vikar for etnisk sjelesorg (*ethnic ministry*) fra 2004 til 2009. Han ledet erkebispedømmets subkomite for Asia. og Stillehavs-anliggender. Han var med på å organisere den første *National Assembly of Filipino Priests in the U.S.* i november 2011. Han innehadde en rekke verv i United States Conference of Catholic Bishops.

### Biskop av Salt Lake City

Etter en 20-måneders lang sedisvakans, utnevnte pave Frans utnevnte ham til biskop av Salt Lake City den 10. januar 2017. Innsettelsen i embedet fant sted den 7. mars samme år. Forgjengeren, John C. Wester, var blitt promotert til erkebiskop av Santa Fe.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Annibale Albani (1682-1751) \*1730
* Kardinal Federico Marcello Lante Montefeltro Della Rovere (1695-1773) \*1732
* Biskop Charles Walmesley (1722-1797) \*1756
* Erkebiskop John Carroll (1735-1815) \*1790
* Biskop Jean-Louis Anne Madelain Lefebvre de Cheverus (1768-1836) \*1810
* Erkebiskop Ambrose Maréchal (1768-1828) \*1817
* Biskop John Dubois (1764-1842) \*1826
* Biskop John Joseph Hughes (1797-1864) \*1838
* Erkebiskop John McCloskey (1810-1885) \*1844
* Erkebiskop Michael Augustine Corrigan (1839-1907) \*1873
* Erkebiskop John Murphy Farley (1842-1918) \*1895
* Erkebiskop Patrick Joseph Hayes (1867-1938) \*1914
* Erkebiskop John Joseph Mitty (1884-1961) \*1926
* Biskop Hugh Aloysius Donohoe (1905-1987) \*1947
* Kardinal Roger Mahony (1936-) \*1975
* Biskop *Oscar Azarcon Solis* (1953-) \*2004

Referanser
----------

1. ↑  Nepales, Reuben V. (11. februar 2004). «Novo Ecijano First Filipino Bishop in US». *Philippine Daily Inquirer*.
2. 1 2 3 4 5  «Rinunce e nomine, 10.01.2017» **(italiensk)**. Holy See. 10. januar 2017.
3. 1 2 3 4  Arnaquez-Delacruz, Prosy (3. august 2011). «Most Rev. Bishop Oscar Solis: The Blessed Life of LA's first Filipino Bishop». *Asian Journal*. Arkivert fra originalen 17. januar 2013. Besøkt 23. november 2023.
4. 1 2 3  «First Filipino-American bishop installed in L.A.». *San Diego Union Tribune*. 12. desember 2003.
5. ↑  «Nomina del Vescovo di Salt Lake City (U.S.A.)». *Tägliches Bulletin* **(italiensk)**. Presseamt des Heiligen Stuhls. 10. januar 2017. Besøkt 10. januar 2017.
6. ↑  msolio, lest 23. november 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |